**Kristian «Hauer'n» Asbjørn Hauger** (født 24. oktober 1905 i Kristiania, død 18. oktober 1977) var en norsk pianist, komponist og orkesterleder, kjent for å ha skrevet over tusen pop-låter, deriblant *Når kastanjene blomstrer i Bygdø Allé*, *Gudskjelovkvelden* og *Blåklokker*.

Orkesterleder
-------------

Han spilte på 1920-tallet i Le Jazzbandette, Famous Players og Pan Jazzorkester, før han ble orkesterleder for Casino Danceband og Bristolorkesteret (1928–30). I hans Kristian Haugers Jazzorkester (1929) spilte Haakon Buntz trompet, Trygve Fjelddalen trombone, Jules de Vries og Erling Gammleng saksofon, Ernst Olsen banjo og Harald Jaang trommer. Vokalisten het Walfred Andresen.

Han ble viden kjent for sitt Kristian Haugers Radiodanseorkester, som på 1930-tallet ble et mye brukt studioorkester. Med dette orkesteret spilte han også inn en lang rekke av sine egne komposisjoner, blant annet med Steinar Jøraandstad som vokalist. Kristian Hauger var også den første kapellmesteren ved Regnbuen.

NOPA
----

Sammen med blant andre Bjarne Amdahl, Willy Johansen, Thode Fagelund og Jolly Kramer-Johansen tok Hauger initiativet til å opprette en forening for å ivareta opphavsrettighetene til slagerkomponister og -tekstforfattere. «NOPA» ble stiftet i 1937; akronymet tar utgangspunkt i ordene «norske populærautorer». Hauger var formann for foreningen i mange år.

Schlagere (utvalg)
------------------

Etter lengre studier i klaver utga han i 1927 sin første schlagermelodi, *Charleston i Grukkedalen*.

* *Når kastanjene blomstrer i Bygdø Allé*
* *Gudskjelovkvelden*
* *Blåklokker*

Flere av hans slagere er presentert på utgivelsen *Når kastanjene blomstrer* (Philips, 1975).

Filmmusikk
----------

Hauger skrev også filmmusikken til *En herre med bart*, *Syndere i sommersol*, *Bør Børson Jr.* (1938-versjonen) og *Den forsvundne pølsemaker*. Sistnevnte film bød på slageren *Pølsemaker, pølsemaker* fremført av Leif Juster.

Bokutgivelser
-------------

* 1962: *Tono's populærkomponister Tono's populærkomponister, 1937-1962 : festskrift utgitt i anledning av 25-årsjubiléet*
* 2005: *Hauer'n i hundre* (Musikkhusets Forlag)

Haugers liv og flere verker er beskrevet i biografien *Hauer'n i hundre* (Musikkhusets Forlag, 2005), med hjelp av datteren Else-Marie Hauger.

Referanser
----------

1. ↑   Norsk biografisk leksikon, oppført som Kristian Asbjørn Hauger "Hauer'N" Hauger, Norsk biografisk leksikon ID Kristian\_Hauger, besøkt 9. oktober 2017[Hentet fra Wikidata]
2. ↑  Hauger, Kristian 1905-1977 (1. januar 1962). *Tono's populærkomponister, 1937-1962: festskrift utgitt i anledning av 25-årsjubiléet*. Oslo: Tono's populærkomponister.
3. ↑  «Nopa - Om Nopa». NOPA. Besøkt 25. januar 2017. «NOPA ble stiftet i 1937 etter inititativ fra slagerkomponister som Kristian Hauger, Jolly Kramer-Johansen og Bjarne Amdahl. Navnet NOPA tar utgangspunkt i «norske populærautorer».»
4. ↑  Hauger, Kristian 1905-1977 (1. januar 1962). *Tono's populærkomponister, 1937-1962: festskrift utgitt i anledning av 25-årsjubiléet*. Oslo: Tono's populærkomponister.

Eksterne lenker
---------------

* (en) Kristian Hauger på Internet Movie Database Rediger på Wikidata

* (no) Kristian Hauger hos Sceneweb Rediger på Wikidata
* (en) Kristian Hauger på Discogs Rediger på Wikidata
* (no) Lydklipp av *Norsk Jazzfantasi no. 1* (1929) og *Mr. Rhythm man* (1936) fra Norsk jazzarkiv, fremført av Haugers orkestre.

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF **·** GND **·** ISNI **·** Discogs
 |